En mandlig cyklist har onsdag eftermiddag mistet livet som følge af en trafikulykke på Hanstholm Havn. Det oplyser Ole Vanghøj, der er vagtchef ved Midt- og Vestjyllands Politi. Ifølge vagtchefen skete ulykken kort før klokken 15, da han blev ramt af en bil. Kort efter blev manden erklæret død på stedet. Mandens pårørende er underrettet. Trafikulykke De foreløbige undersøgelser tyder på, at den mandlige cyklist overså sin vigepligt, da han cyklede ud på Kai Lindberg Gade fra Molevej på Hanstholm Havn. Her blev han ramt af en bil. Vagtchefen ønsker ikke at oplyse mandens alder. En bilinspektør arbejder ifølge vagtchefen på stedet. Hans arbejde skal være med til at kortlægge ulykken.

Opsummering:
Den mandlige cyklist blev erklæret død på stedet.